Pat Quinn
Patrick Joseph "Pat" Quinn III (rođen 16. decembra 1948.) američki je političar, poznat kao 41. po redu guverner američke savezne države Illinois. Član je Demokratske stranke. Ranije je vršio dvije državne funkcije kao rizničar Illinoisa i zamjenik guvernera te države. Postao je guverner 29. januara 2009. nakon što prethodnom guverneru Rod Blagojevichu izglasano nepovjerenje, zbog čega je morao odstupiti sa dužnosti. Nakon toga, Quinn je izabran na redovnim izborima za guvernera 2010. godine. Kao guverner, suočio se sa velikim kratkoročnim deficitom budžeta i dugoročnim državnim javnim dugovima, u kontekstu najteže nacionalne ekonomske krize u Illinoisu od 1930tih. Quinn je nastojao da sreže troškove i poveća prihode od lokalnih poreza, dok je istovremeno pokušavao da podigne etičke standarde, zaštiti radničke sindikate u javnom sektoru i održi ekološke standarde.